Publication: Magyar Közlöny
Issue: MK-2000-78 (Year: 2000, Number: 78)
Era: 1990-2004
Section: rendjéről szóló, a 4/1996 (V. 24.) MüM rendelettel módosított 10/1993. (XII. 30.) MüM rendelet.
Paragraph Index: 477

b) A gyakorlati vizsga tartalma és időtartama. A gyakorlati vizsga során a vizsgázónak a alábbi — a vizsgabizottság által meghatározott — feladatokat kell elvégeznie: — a szikvíz, szénsavas ivóvíz- és üdítőital-gyártásban használt alap-, csomagoló- és segédanyagok kezelése (javítása, karbantartása, tisztítása) a vonatkozó előírásoknak megfelelően, — a gyártástechnológiák ismeretében az alkalmazott gépek, berendezések szakszerű és biztonságos kezelése, üzemeltetése, — meghatározott termékek készítése, gyártása, az üzemi laboratóriumi vizsgálatok végzése, — a gyártással kapcsolatos higiéniai követelmények betartása, biztonságtechnikai, a munka-, tűz- és környezetvédelmi ismeretek tudatos alkalmazása. A gyakorlati vizsga időtartama: maximum 180 perc.

Source: https://magyarkozlony.hu/hivatalos-lapok/7044fb5e6f1692ab1a779e1277414bf8d1a38f6d/dokumentumok/0291ac70d7c2c3c0b276d29abd14024b8e1650a4/letoltes